ai4bharat/Pralekha huggingface dataset:
ന്യൂനപക്ഷകാര്യ മന്ത്രാലയം
ഇക്കൊല്ലം രണ്ട് ലക്ഷംമുസ്ലീങ്ങള്ഒരുസബ്സിഡിയുമില്ലാതെഹജ്ജിന് പോകും ഹാജിമാര്ക്ക്സുരക്ഷയും, മെച്ചപ്പെട്ട സൗകര്യങ്ങളുംഒരുക്കാന് ഫലപ്രദമായ നടപടികളേര്പ്പെടുത്തും : കേന്ദ്രമന്ത്രി മുഖ്താര്അബ്ബാസ് നഖ്വി
സ്വാതന്ത്ര്യ ലബ്ധിക്ക്ശേഷംഇതാദ്യമായി രണ്ട് ലക്ഷം ഇന്ത്യന് മുസ്ലീങ്ങള്യാതൊരുസബ്സിഡിയുംകൂടാതെഇക്കൊല്ലംഹജ്ജിന് പോകുമെന്ന്കേന്ദ്ര നൂനപക്ഷകാര്യമന്ത്രി ശ്രീ. മുഖ്താര്അബ്ബാസ് നഖ്വി പറഞ്ഞു. ഹജ്ജ്തീര്ത്ഥാടനം മേല്നോട്ടംവഹിക്കുന്ന ഉദ്യോഗസ്ഥര്ക്കായുള്ള രണ്ട് ദിവസത്തെ പരിശീലന പരിപാടി ന്യൂഡല്ഹിയില്ഉദ്ഘാടനം ചെയ്യുകയായിരുന്നുഅദ്ദേഹം. രാജ്യത്തെ 21 എംബാര്ക്കേഷന് കേന്ദ്രങ്ങളില് നിന്ന് 5,000 ല് അധികംഫ്ളൈറ്റുകള്ഹജ്ജ്തീര്ത്ഥാടകര്ക്കായികോര്പ്പറേറ്റ്ചെയ്യും. കേന്ദ്ര ഹജ്ജ് കമ്മറ്റി വഴി 1,40,000 പേരുംഹജ്ജ് ഗ്രൂപ്പ്സംഘാടകര്വഴി 60,000 ത്തോളം പേരുംഇക്കൊല്ലംഹജ്ജിന് പോകും.
ഹജ്ജ്തീര്ത്ഥാടകര്ക്ക്സുരക്ഷയും, മെച്ചപ്പെട്ട സൗകര്യങ്ങളുംഒരുക്കാന് ഫലപ്രദമായ നടപടികള്കൈക്കൊള്ളുമെന്നും, ഇതില്വീഴ്ചവരുത്തുന്നവര്ക്കെതിരെകര്ശന നടപടിഉണ്ടാകുമെന്നും ശ്രീ. നഖ്വി പറഞ്ഞു.
ND MRD– 348
ഭൗമശാസ്ത്ര മന്ത്രാലയം
കേന്ദ്ര ഗവൺമെന്റിന്റെ നവ ഇന്ത്യ-2030 എന്ന കാഴ്ചപ്പാടിന്റെ ആറാമത്തെ ഘടകമാണ് നീല സമ്പദ് വ്യവസ്ഥയെന്ന് കേന്ദ്രമന്ത്രി ഡോ. ജിതേന്ദ്ര സിംഗ്
ന്യൂ ഡൽഹി, ഫെബ്രുവരി 03, 2022
2019 ഫെബ്രുവരിയിൽ പ്രഖ്യാപിച്ച നവ ഇന്ത്യ-2030 എന്ന കാഴ്ചപ്പാടിൽ കേന്ദ്ര ഗവൺമെന്റ് നീല സമ്പദ്വ്യവസ്ഥയെ അതിന്റെ ആറാമത്തെ ഘടകമായി ഉയർത്തിക്കാട്ടുന്നുവെന്ന് കേന്ദ്ര ഭൗമശാസ്ത്ര സഹമന്ത്രി ഡോ. ജിതേന്ദ്ര സിംഗ് പറഞ്ഞു. ഡീപ് ഓഷ്യൻ മിഷനുകീഴിൽ 2021-22 കാലയളവിൽ 150 കോടി വകയിരുത്തിയതായി അദ്ദേഹം പറഞ്ഞു.
നീല സമ്പദ്വ്യവസ്ഥ സംബന്ധിച്ച കരട് നയ രേഖ മന്ത്രാലയം തയ്യാറാക്കിയിട്ടുള്ളതായി ഇന്ന് രാജ്യസഭയിൽ ഒരു ചോദ്യത്തിന് രേഖാമൂലമുള്ള മറുപടിയിൽ ഡോ ജിതേന്ദ്ര സിംഗ് പറഞ്ഞു. ഇതിനായി ഇനിപ്പറയുന്ന ഏഴ് മേഖലകൾ തെരഞ്ഞെടുത്തിട്ടുണ്ട് :
· ദേശീയ അക്കൗണ്ടിംഗ് ചട്ടക്കൂട്
· തീരദേശ മേഖലകളിലെ വിനോദ സഞ്ചാരം, ആസൂത്രണം
· സമുദ്ര മത്സ്യബന്ധനം, മത്സ്യകൃഷി, മത്സ്യ സംസ്കരണം
· ഉൽപ്പാദനം, വളർന്നുവരുന്ന വ്യവസായങ്ങൾ, വ്യാപാരം, സാങ്കേതികവിദ്യ, സേവനങ്ങൾ, നൈപുണ്യ വികസനം
· ട്രാൻസ് ഷിപ്പിംഗ് ഉൾപ്പെടെയുള്ള ലോജിസ്റ്റിക്സ്, അടിസ്ഥാന സൗകര്യം, ഷിപ്പിംഗ്
· തീരദേശ, ആഴക്കടൽ ഖനനവും കടൽത്തീര ഊർജ്ജവും
· സുരക്ഷ, തന്ത്രപരമായ ഘടനകൾ, അന്താരാഷ്ട്ര ഇടപെടൽ
RRTN/SKY
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
പ്രതിദിന പുതിയ കോവിഡ്-19 കേസുകളുടെ എണ്ണം കഴിഞ്ഞ 24 മണിക്കൂറിൽ 3,993 ആയി കുറഞ്ഞു. ഇതോടെ കോവിഡിന് എതിരെയുള്ള പോരാട്ടത്തിൽ ഇന്ത്യ മറ്റൊരു നാഴികക്കല്ല് പിന്നിട്ടിരിക്കുകയാണ്. 662 ദിവസങ്ങൾക്ക് ശേഷം ആണ് ഇത്രയും കുറഞ്ഞ കേസുകൾ റിപ്പോർട്ട് ചെയ്യുന്നത്. 2020 മെയ് 16-ന് ആണ് ഇത്രയും കുറഞ്ഞ കേസുകൾ ഇതിന് മുമ്പ് റിപ്പോർട്ട് ചെയ്തിട്ടുള്ളത് - 3,970 കേസുകൾ.
ചികിത്സയിൽ ഉള്ളവരുടെ എണ്ണവും 664 ദിവസങ്ങൾക്ക് ശേഷം 50,000-ത്തിൽ താഴെയായി കുറഞ്ഞു. നിലവിൽ, 49,948 പേരാണ് ചികിത്സയിൽ ഉള്ളത്. 2021 മെയ് 14-ന് ആണ് ഇതിനു മുമ്പ് ഏറ്റവും കുറഞ്ഞ പേർ ചികിത്സയിൽ ഉണ്ടായിരുന്നത് - 49,219 കേസുകൾ.
രാജ്യത്തെ പരിശോധന ശേഷിയും വർധിച്ചുവരുന്ന സാഹചര്യത്തിൽ, കഴിഞ്ഞ ആഴ്ച ശരാശരി 8.5 ലക്ഷം പരിശോധനകളാണ് നടത്തിയത്. പ്രതിവാര പോസിറ്റിവിറ്റി നിരക്ക് 0.68% ആണ്.
വിദ്യാഭ്യാസ മന്ത്രാലയം
പിന്നാക്ക, ന്യൂനപക്ഷ വിദ്യാർത്ഥികൾക്കുള്ള സ്കോളർഷിപ്പ് ചെലവ് സംബന്ധിച്ച്
സ്കോളർഷിപ്പുകൾ, മെയിന്റനൻസ് അലവൻസുകൾ, ട്യൂഷൻ ഫീസ്, ഹോസ്റ്റൽ ചെലവുകൾ മുതലായവയുടെ പേയ്മെന്റ് / റീഇംബേഴ്സ്മെന്റ് എന്നിവയുടെ രൂപത്തിൽ പിന്നോക്ക, ന്യൂനപക്ഷ സമുദായങ്ങളിലെ വിദ്യാർത്ഥികൾ ഉൾപ്പെടെ യോഗ്യരായ വിദ്യാർത്ഥികൾക്കായി കേന്ദ്ര വിദ്യാഭ്യാസ മന്ത്രാലയം  വിവിധ സ്കോളർഷിപ്പ് പദ്ധതികൾ നടപ്പിലാക്കി വരുന്നു. കഴിഞ്ഞ അഞ്ച് വർഷങ്ങളിൽ  പിന്നാക്ക-ന്യൂനപക്ഷ വിഭാഗങ്ങളിൽ നിന്നുള്ള വിദ്യാർത്ഥികൾക്കായി മന്ത്രാലയം ചിലവഴിച്ച തുക യഥാക്രമം 404.92 കോടി രൂപ, 580.59 കോടി രൂപ, 681.26 കോടി രൂപ, 782.69 കോടി രൂപ, 747.80 കോടി രൂപ എന്നിങ്ങനെയാണ്.
(ഇന്ന് രാജ്യസഭയിൽ രേഖാമൂലം നൽകിയ മറുപടിയിൽ വിദ്യാഭ്യാസ സഹമന്ത്രി ഡോ.സുഭാഷ് സർക്കാരാണ് ഇക്കാര്യം അറിയിച്ചത്.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
കേരള തപാല് സര്ക്കിളിന്റെ ഡാക്ക് അദാലത്ത് 2022 ജനുവരി 7ന്
കേരള തപാല് സര്ക്കിളിന്റെ 109-ാമത് ഡാക്ക് അദാലത്ത് 2022 ജനുവരി 07 ന് 11 മണിക്ക് ഗൂഗിള് മീറ്റ് പ്ലാറ്റ്ഫോം വഴി കേരള സര്ക്കിളിലെ തിരുവനന്തപുരം -695033, ചീഫ് പോസ്റ്റ് മാസ്റ്റര് ജനറലിന്റെ കാര്യാലയത്തില് ഓണ്ലൈനായി നടത്തും.
കൌണ്ടര് സര്വീസസ്, സേവിംഗ്സ് ബാങ്ക്, മണി ഓര്ഡറുകള് എന്നിവയുള്പ്പെടെയുള്ള തപാല് സേവനങ്ങളുമായി ബന്ധപ്പെട്ട പരാതികള്, നിവേദനങ്ങള്, തര്ക്കങ്ങള് എന്നിവ അദാലത്തില് പരിഗണിക്കും.
ഡാക്ക് അദാലത്തിന് മുമ്പായി കേസുകള് ഫയല് ചെയ്യാന് മൊബൈല് നമ്പര് ഉള്പ്പെടെയുള്ള അപേക്ഷ / പരാതി aspcsco.keralapost[at]gmail[dot]com അല്ലെങ്കില് cpmg_ker@indiapost.gov.in എന്ന ഇമെയില് വിലാസത്തില്, 'CIRCLE DAK ADALAT- QE December 2021' എന്ന വിഷയം സൂചിപ്പിച്ചു, ശ്രീമതി.എം.ബിന്ദു, അസിസ്റ്റന്റ് ഡയറക്ടര് , ഓഫീസ് ഓഫ് ചീഫ് പോസ്റ്റ് മാസ്റ്റര് ജനറല്, കേരള സര്ക്കിള്, തിരുവനന്തപുരം 695033 ന് അഭിസംബോധന ചെയ്യാം.
ഡാക്ക് അദാലത്തില് പരിഗണിക്കുന്നതിനുള്ള പരാതികള് ഡിസംബര് 31നോ അതിനുമുമ്പോ, മുകളിലുള്ള ഇമെയില് ഐഡിയില് സമര്പ്പിക്കണം. മുന് അദാലത്തുകളില് സ്വീകരിച്ച പരാതികളും അപേക്ഷകളും നിലവിലെ അദാലത്തില് പരിഗണിക്കില്ല. മീറ്റിംഗ് ഐഡിയും പാസ്വേഡും  അപേക്ഷകനെ നേരിട്ട് അറിയിക്കും.
(Visitor Counter : 9
പ്രധാനമന്ത്രിയുടെ ഓഫീസ്
പൊതുജനാരോഗ്യ സേവനങ്ങൾ ശക്തിപ്പെടുത്തുന്നതിനുള്ള ശ്രമങ്ങളെ പ്രധാനമന്ത്രി പ്രശംസിച്ചു
ഉത്തർപ്രദേശിലെ കൗശാമ്പിയിൽ മെഡിക്കൽ വാനുകൾ ഉപയോഗിച്ച് പൊതുജനാരോഗ്യ സേവനങ്ങൾ ശക്തിപ്പെടുത്താനുള്ള ശ്രമങ്ങളെ പ്രധാനമന്ത്രി അഭിനന്ദിച്ചു.
വിവിധ ഗവണ്മെന്റ് പദ്ധതികളുടെ ഗുണഭോക്താക്കളായി 25000-ത്തിലധികം ആളുകൾ എൻറോൾ ചെയ്ത മെഡിക്കൽ വാനിന്റെ സഹായത്തോടെ 2,47,500-ലധികം പൗരന്മാരുടെ ആരോഗ്യ പരിശോധനയെക്കുറിച്ച് ഉത്തർപ്രദേശിലെ കൗശാമ്പിയിലെ പാർലമെന്റ് അംഗം ശ്രീ വിനോദ് സോങ്കറിന്റെ ട്വീറ്റ് ത്രെഡ് പങ്കിട്ടു, പ്രധാനമന്ത്രി ട്വീറ്റ് ചെയ്തു. ;
"അതിശയകരമായ ശ്രമം! ജനസേവനത്തിന്റെ ഇത്തരം പ്രചാരണങ്ങൾ വികസനത്തിന് പുത്തൻ ഊർജം പകരാൻ പോകുന്നു."
अद्भुत प्रयास! जन सेवा के ऐसे अभियान विकास को नई गति देने वाले हैं। https://t.co/4iupUQQHk4
— Narendra Modi  March 23, 2023
പ്രധാനമന്ത്രിയുടെ ഓഫീസ്
അഖില ഭാരതീയ ശിക്ഷാ സമാഗമം ഡല്ഹിയിലെ ഭാരത് മണ്ഡപത്തില് പ്രധാനമന്ത്രി നാളെ ഉദ്ഘാടനം ചെയ്യും
ദേശീയ വിദ്യാഭ്യാസ നയം 2020ന് തുടക്കം കുറിച്ചതിന്റെ മൂന്നാംവാര്ഷികത്തിനോട് ചേര്ന്നാണ് രണ്ട് ദിവസത്തെ സമാഗമവും നടക്കുന്നത്
പി.എം ശ്രീ സ്കീമിന് കീഴിലുള്ള ഫണ്ടിന്റെ ആദ്യ ഗഡു പ്രധാനമന്ത്രി അനുവദിക്കും
വിദ്യാഭ്യാസ, നൈപുണ്യ പാഠ്യപദ്ധതി പുസ്തകങ്ങളുടെ 12 ഇന്ത്യന് ഭാഷകളിലെ തര്ജ്ജമ പ്രധാനമന്ത്രി പ്രകാശനം ചെയ്യും
അഖില ഭാരതീയ ശിക്ഷാ സമാഗമം ഡല്ഹിയിലെ പ്രഗതി മൈതാനത്തുള്ള ഭാരത് മണ്ഡപത്തില് 2023 ജൂലൈ 29 ന് രാവിലെ 10 മണിക്ക് പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്യും. ദേശീയ വിദ്യാഭ്യാസ നയം 2020 ന്റെ മൂന്നാം വാര്ഷികത്തോട് ചേര്ന്നാണ് ഇതു വരുന്നത്.
പി.എം ശ്രീ സ്കീമിന് കീഴിലുള്ള ഫണ്ടിന്റെ ആദ്യ ഗഡു പരിപാടിയില് പ്രധാനമന്ത്രി അനുവദിക്കും. ദേശീയ വിദ്യാഭ്യാസ നയം  2020 വിഭാവനം ചെയ്യുന്ന തരത്തില് സന്തുലിതവും ഉള്ചേര്ക്കുന്നതും ബഹുസ്വരവുമായ ഒരു സമൂഹം കെട്ടിപ്പടുക്കുന്നതിന് വിദ്യാര്ത്ഥികളെ പ്രതിബദ്ധതയും ഉല്പ്പാദനക്ഷമവും സംഭാവന നല്കുന്നതുമായ പൗരന്മാരായി മാറുന്ന വിധത്തില് ഈ സ്കൂളുകള് അവരെ പരിപോഷിപ്പിക്കും. 12 ഇന്ത്യന് ഭാഷകളിലേക്ക്. തര്ജ്ജിമ ചെയ്തിട്ടുള്ള വിദ്യാഭ്യാസ, നൈപുണ്യ പാഠപുസ്തകങ്ങളും പ്രധാനമന്ത്രി പ്രകാശനം ചെയ്യും.
യുവാക്കളെ സുസജ്ജരാക്കി അമൃത് കാലില് രാജ്യത്തെ നയിക്കാന് അവരെ സജ്ജമാക്കുന്നത് ലക്ഷ്യമിട്ടാണ് പ്രധാനമന്ത്രിയുടെ വീക്ഷണത്താല് നയിക്കപ്പെടുന്ന എന്.ഇ.പി 2020 ന് സമാരംഭം കുറിച്ചത്. അടിസ്ഥാന മാനുഷിക മൂല്യങ്ങളില് അവരെ നിലനിര്ത്തിക്കൊണ്ട്, ഭാവിയിലെ വെല്ലുവിളികളെ നേരിടാന് അവരെ സജ്ജരാക്കുക എന്നതാണ് ഇത് ലക്ഷ്യമിടുന്നത്. നടപ്പിലാക്കി മൂന്ന് വര്ഷത്തിനുള്ളില് സ്കൂള്, ഉന്നത വിദ്യാഭ്യാസം, നൈപുണ്യ വിദ്യാഭ്യാസം എന്നീ മേഖലകളില് നയം സമൂലമായ പരിവര്ത്തനങ്ങള് കൊണ്ടുവന്നു. ജൂലായ് 29, 30 തീയതികളില് നടക്കുന്ന ദ്വിദിന പരിപാടി മറ്റുള്ളവര്ക്ക് പുറമെ അക്കാദമിക്, മേഖലയിലെ വിദഗ്ധര്, നയങ്ങള് രൂപകര്ത്താക്കള്, വ്യവസായ പ്രതിനിധികള്, സ്കൂളുകള്, ഉന്നത വിദ്യാഭ്യാസ, നൈപുണ്യ സ്ഥാപനങ്ങള് എന്നിവിടങ്ങളില് നിന്നുള്ള അദ്ധ്യാപകര്, വിദ്യാര്ത്ഥികള് എന്നിവര്ക്ക് എന്.ഇ.പി 2020 നടപ്പിലാക്കുന്നതിനും അതിനെ കൂടുതല് മുന്നോട്ട് കൊണ്ടുപോകുന്നതിനുമുള്ള തന്ത്രങ്ങള് മെനയുന്നതിനും ആവശ്യമായ അവരുടെ ഉള്ക്കാഴ്ചകളും വിജയഗാഥകളും മികച്ച സമ്പ്രദായങ്ങളും പങ്കിടാനുള്ള വേദിയൊരുക്കും.
അഖില ഭാരതീയ ശിക്ഷാ സമാഗമത്തില് പതിനാറ് സെഷനുകള് ഉണ്ടായിരിക്കും. മറ്റുള്ളവയ്ക്കൊപ്പം ഗുണനിലവാരമുള്ള വിദ്യാഭ്യാസത്തിന്റെയും ഭരണത്തിന്റെയും പ്രാപ്യത, സന്തുലിതവും ഉള്ച്ചേര്ക്കുന്നതുമായ വിദ്യാഭ്യാസം, സാമൂഹിക-സാമ്പത്തിക പിന്നാക്ക വിഭാഗങ്ങളുടെ പ്രശ്നങ്ങള്, ദേശീയ ഇന്സ്റ്റിറ്റ്യൂട്ട് റാങ്കിംഗ് ചട്ടക്കൂട്, ഇന്ത്യന് വിജ്ഞാന സംവിധാനം, വിദ്യാഭ്യാസത്തിന്റെ അന്താരാഷ്ട്രവല്ക്കരണം എന്നിവ ഉള്പ്പെടെയുള്ള വിഷയങ്ങളില് ചര്ച്ചകള് നടക്കും.
--ND--
(
ഇലക്ട്രോണിക്സ് & ഐ.ടി മന്ത്രാലയം
"അഡിറ്റീവ് മാനുഫാക്ചറിംഗ് സംബന്ധിച്ച ദേശീയ നയം" കേന്ദ്ര വിവര സാങ്കേതിക മന്ത്രി ശ്രീ അശ്വിനി വൈഷ്ണവ് നാളെ പ്രകാശനം ചെയ്യും
പുതു തലമുറ ഡിജിറ്റൽ ഉത്പാദനം നിറവേറ്റുന്നതും, പ്രാദേശിക വ്യവസായങ്ങളുടെ പ്രകടമായ ബലഹീനതകൾ ലഘൂകരിക്കുന്നതും ലക്ഷ്യമിട്ട്, "അഡിറ്റീവ് മാനുഫാക്ചറിംഗ് സംബന്ധിച്ച ദേശീയ നയം"  കേന്ദ്ര ഇലക്ട്രോണിക്സ്-വിവര സാങ്കേതിക മന്ത്രി ശ്രീ അശ്വിനി വൈഷ്ണവ് നാളെ പ്രകാശനം ചെയ്യും. സഹമന്ത്രി ശ്രീ രാജീവ് ചന്ദ്രശേഖറും MeitY-ലെ മുതിർന്ന ഉദ്യോഗസ്ഥരും ചടങ്ങിൽ സംബന്ധിക്കും.
(പരിപാടി നാളെ, വൈകിട്ട് 6:00 മുതൽ തത്സമയം കാണാവുന്നതാണ്- https://www.youtube.com/DigitalIndiaofficial
ഡിജിറ്റൽ പ്രക്രിയകൾ, ആശയവിനിമയം, ഇമേജിംഗ്, ആർക്കിടെക്ചർ, എഞ്ചിനീയറിംഗ് എന്നിവയിലൂടെ ഇന്ത്യയുടെ നിർമ്മാണ, വ്യാവസായിക ഉത്പാദന രംഗത്ത് വിപ്ലവം സൃഷ്ടിക്കാൻ അഡിറ്റീവ് മാനുഫാക്ചറിംഗിന്  കാരണമാകും.
യുവജനകാര്യ, കായിക മന്ത്രാലയം
ഫിറ്റ് ഇന്ത്യ ക്വിസ് സംസ്ഥാന ഫൈനലിസ്റ്റുകളെ പ്രഖ്യാപിച്ചു; മലപ്പുറം ഗവ. മോഡൽ ഹയർ സെക്കൻഡറി സ്കൂൾ വിദ്യാർത്ഥികളായ ശ്രീനന്ദ് സുധീഷ്, നവനീത് കൃഷ്ണൻ എന്നിവരാണ് കേരളത്തിൽനിന്നുള്ള ജേതാക്കൾ
ന്യൂ ഡൽഹി, ഏപ്രിൽ 04, 2022
ഫിറ്റ് ഇന്ത്യ ക്വിസ് സംസ്ഥാന റൗണ്ടുകളിലെ 36 വിജയികളെ തിരഞ്ഞെടുത്തു. ഡൽഹിയിൽ നടക്കുന്ന ദേശീയ റൗണ്ടിൽ, അതത് സംസ്ഥാനങ്ങളെയും കേന്ദ്ര ഭരണ പ്രദേശങ്ങളെയും ഇവർ പ്രതിനിധീകരിക്കും. മലപ്പുറം ഗവ. മോഡൽ ഹയർ സെക്കൻഡറി സ്കൂൾ വിദ്യാർത്ഥികളായ ശ്രീനന്ദ് സുധീഷ്, നവനീത് കൃഷ്ണൻ എന്നിവരാണ് കേരളത്തിൽനിന്നുള്ള ജേതാക്കൾ.
ഫെബ്രുവരി, മാർച്ച് മാസങ്ങളിൽ നടന്ന സംസ്ഥാന ഫൈനൽ മത്സരത്തിൽ യോഗ്യത നേടിയ 359 സ്കൂളുകൾ പങ്കെടുത്തു. സംസ്ഥാന ചാമ്പ്യൻമാർക്ക് 2.75 ലക്ഷം രൂപ വീതം  സമ്മാനമായി നൽകുന്നതാണ്. ഇനി നടക്കുന്ന ഫിറ്റ് ഇന്ത്യ ക്വിസ് ദേശീയ റൗണ്ടുകളിൽ അതത് സംസ്ഥാനങ്ങളെ ഈ ജേതാക്കൾ പ്രതിനിധീകരിക്കും.
ഓരോ സംസ്ഥാന ഫൈനലിലെയും ഒന്നും രണ്ടും റണ്ണേഴ്സ് അപ്പുകൾക്ക് യഥാക്രമം 1.1 ലക്ഷം രൂപ , 55,000 രൂപ  എന്നിങ്ങനെ ക്യാഷ് പ്രൈസും ലഭിച്ചു.
ദേശീയ റൗണ്ടിൽ ജേതാക്കൾ ആകുന്നവർക്ക് വ്യക്തിഗതമായും അവരുടെ സ്കൂളിനും അധിക ക്യാഷ് പ്രൈസുകൾ ലഭിക്കും. കൂടാതെ ഇന്ത്യയുടെ ആദ്യ ഫിറ്റ് ഇന്ത്യ ക്വിസ് ചാമ്പ്യൻ എന്ന ബഹുമതിയും സ്വന്തമാക്കാനാകും.
പങ്കെടുക്കുന്നവരുടെ/സ്കൂൾ പ്രിൻസിപ്പൽമാരുടെ സംസ്ഥാന തിരിച്ചുള്ള വിശദാംശങ്ങൾ  ഉള്ള ഗൂഗിൾ ഡ്രൈവ് ലിങ്ക് നൽകിയിരിക്കുന്നു:
https://docs.google.com/spreadsheets/d/1cs2tzm6b_BFnu-zqfK2YFpJUb5Qz7OHTIePHqQKyia8/edit#gid=0
RRTN/SKY
ആയുഷ്
രാജ്യവ്യാപകമായി “ആയുഷ് കോവിഡ്-19 കൗൺസിലിംഗ് ഹെൽപ്പ്ലൈൻ” പ്രവർത്തനക്ഷമമായി
ന്യൂഡൽഹി, മെയ് 21, 2021
കോവിഡ്-19 ഉന്നയിക്കുന്ന വെല്ലുവിളികൾക്ക് ആയുഷ് അടിസ്ഥാനമാക്കിയുള്ള സമീപനങ്ങളും പരിഹാരങ്ങളും നൽകുന്നതിന് കേന്ദ്ര ആയുഷ് മന്ത്രാലയം ഒരു സമർപ്പിത കമ്മ്യൂണിറ്റി സപ്പോർട്ട് ഹെൽപ്പ്ലൈൻ ആരംഭിച്ചു. 14443 എന്ന ടോൾ ഫ്രീ നമ്പറിൽ ഇന്ത്യയിൽ എല്ലായിടത്തും രാവിലെ 6 മുതൽ അർദ്ധരാത്രി 12 വരെ, ആഴ്ചയിലെ ഏഴു ദിവസവും ഈ സേവനം ലഭ്യമാകും.
14443 എന്ന ഹെൽപ്പ്ലൈനിലൂടെ ആയുഷിലെ വിവിധ വിഭാഗങ്ങളിൽ നിന്നുള്ള വിദഗ്ധർ, അതായത് ആയുർവേദം, ഹോമിയോപ്പതി, യോഗ, പ്രകൃതിചികിത്സ, യുനാനി, സിദ്ധ എന്നിവർ, പൊതുജനങ്ങളുടെ സംശയങ്ങൾക്ക് മറുപടി നൽകും. ഈ വിദഗ്ധർ രോഗികൾക്ക് കൗൺസിലിംഗും പ്രായോഗിക പരിഹാരങ്ങളും നൽകുക മാത്രമല്ല, അടുത്തുള്ള ആയുഷ് സൗകര്യങ്ങളുടെ ലഭ്യതയെക്കുറിച്ച് അവർക്ക് മാർഗദർശനം നൽകുകയും ചെയ്യും.
കൂടാതെ രോഗികൾക്ക് കോവിഡിന് ശേഷമുള്ള പുനരധിവാസവും സമീപനങ്ങളും വിദഗ്ധർ നിർദ്ദേശിക്കും. ഐവിആർ സജ്ജീകരിച്ചിരിക്കുന്ന ഈ ഹെൽപ്പ്ലൈൻ നിലവിൽ ഹിന്ദി, ഇംഗ്ലീഷ് ഭാഷകളിൽ ലഭ്യമാണ്. മറ്റ് ഭാഷകൾ യഥാസമയം ചേർക്കും.
ഹെൽപ്പ്ലൈൻ തുടക്കത്തിൽ ഒരേസമയം 100 കോളുകൾ വരെ സ്വീകരിക്കും. ആവശ്യാനുസരണം ഭാവിയിൽ ഇതിന്റെ ശേഷി വർദ്ധിപ്പിക്കും. എൻജിഒ ആയ പ്രോജക്റ്റ് സ്റ്റെപ്പ് വണ്ണിന്റെ പിന്തുണയോടെയാണ് ഇത് പ്രവർത്തിക്കുന്നത്.
RRTN/SKY
(
പ്രധാനമന്ത്രിയുടെ ഓഫീസ്
2001 ലെ പാർലമെന്റ് ആക്രമണത്തിലെ രക്തസാക്ഷികൾക്ക് പ്രധാനമന്ത്രി ആദരാഞ്ജലികൾ അർപ്പിച്ചു
2001 ലെ പാർലമെന്റ് ആക്രമണത്തിൽ ഡ്യൂട്ടിക്കിടെ വീരമൃത്യു വരിച്ച എല്ലാ സുരക്ഷാ ഉദ്യോഗസ്ഥർക്കും പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികൾ അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"2001-ലെ പാർലമെന്റ് ആക്രമണ വേളയിൽ ഡ്യൂട്ടിയിലിരിക്കെ വീരമൃത്യു വരിച്ച എല്ലാ സുരക്ഷാ ഉദ്യോഗസ്ഥർക്കും ഞാൻ ആദരാഞ്ജലികൾ അർപ്പിക്കുന്നു. രാഷ്ട്രത്തിനായുള്ള അവരുടെ സേവനവും പരമോന്നത ത്യാഗവും ഓരോ പൗരനെയും പ്രചോദിപ്പിക്കുന്നു."
(
ധനകാര്യ മന്ത്രാലയം
സീനിയർ സിറ്റിസൺസ് സേവിംഗ്സ് സ്കീമിന്റെ പ്രവർത്തനത്തിൽ വിശദീകരണം
ന്യൂ ഡൽഹി: സെപ്റ്റംബർ 29, 2022
ചില അവസരങ്ങളിൽ, അക്കൗണ്ട് ഉടമയുടെ മരണത്തെ തുടർന്ന്, ഓപ്പറേറ്റിംഗ് ഏജൻസികൾ സീനിയർ സിറ്റിസൺസ് സേവിംഗ്സ് സ്കീം  അക്കൗണ്ടുകൾ അകാല ക്ലോഷറായി കണക്കാക്കി ക്ലോസ് ചെയ്യുന്നതായി ശ്രദ്ധയിൽപ്പെട്ടിട്ടുണ്ട്.
-ലേക്ക് ശ്രദ്ധ ക്ഷണിക്കുന്നു. ഇനിപ്പറയുന്നവ വ്യക്തമാക്കുകയും ചെയ്യുന്നു:
1) SCSS അക്കൗണ്ട് ഉടമ/ഉടമകൾ മരിക്കുകയും നോമിനി/നിയമപരമായ അവകാശിയുടെ അഭ്യർത്ഥന പ്രകാരം അക്കൗണ്ട് ക്ലോസ് ചെയ്യുകയും ചെയ്യുന്ന സന്ദർഭങ്ങളിൽ, SCSS പദ്ധതിക്ക് ബാധകമായ പലിശ നിരക്ക് അക്കൗണ്ട് ഉടമയുടെ മരണ തീയതി വരെ നൽകും. അതിനുശേഷം, പോസ്റ്റ് ഓഫീസ് സേവിംഗ്സ് അക്കൗണ്ടിന് ബാധകമായ പലിശ നിരക്ക് അക്കൗണ്ട് ഉടമയുടെ മരണ തീയതി മുതൽ അക്കൗണ്ട് അന്തിമമായി ക്ലോസ് ചെയ്യുന്ന തീയതി വരെ നൽകും.
2) SCSS അക്കൗണ്ട് ഉടമയുടെ മരണത്തിന്റെ പേരിൽ അകാല ക്ലോഷർ ഉപാധി ബാധകമാകുന്നില്ല. മെച്യൂരിറ്റി കാലയളവിന് മുമ്പ് SCSS അക്കൗണ്ട് ഉടമ സ്വന്തം SCSS അക്കൗണ്ട് ക്ലോസ് ചെയ്യാൻ അഭ്യർത്ഥിക്കുമ്പോൾ മാത്രമേ അക്കൗണ്ടിന്റെ അകാല ക്ലോഷർ ബാധകമാകൂ. അക്കൌണ്ട് അകാലത്തിൽ ക്ലോസ് ചെയ്യുന്ന സന്ദർഭങ്ങളിൽ, SCSS-യുടെ ചട്ടം 6-ൽ സൂചിപ്പിച്ചിരിക്കുന്നതുപോലെ ഒരു പിഴ ഈടാക്കും.
തൊഴില്, ഉദ്യോഗ മന്ത്രാലയം
ഇ പി എഫ് & എം പി ആക്ട് 1952 നു കീഴിലെ അർദ്ധ ജുഡീഷ്യൽ കേസുകളിൽ വെർച്വൽ വാദം ആരംഭിച്ചത് ദ്രുതഗതിയിലുള്ളതും താങ്ങാനാവുന്ന ചെലവിലുള്ളതുമായ വിധിനിർണയത്തിന് ഉള്ള ഒരു യുഗത്തിന് വഴിയൊരുക്കും
ഇപിഎഫ് & എംപി ആക്ട് 1952 നു കീഴിലെ അർദ്ധ ജുഡീഷ്യൽ കേസുകളിൽ ഇപ്പോൾ വെർച്വൽ വാദം ആരംഭിച്ചതിലൂടെ, ദ്രുത ഗതിയിലുള്ളതും താങ്ങാനാവുന്ന ചെലവിൽ ഉള്ളതുമായ വിധിനിർണയത്തിനായുള്ള യുഗപ്പിറവിക്ക് തുടക്കം കുറച്ചിരിക്കുന്നു.
നടപടികൾ വേഗത്തിലാക്കാൻ ഉള്ള പദ്ധതിയുടെ ഭാഗമായാണ് എംപ്ലോയീസ് പ്രൊവിഡന്റ് ഫണ്ട് ഓർഗനൈസേഷൻ, പുതിയ സൗകര്യം ആരംഭിച്ചത്. സുരക്ഷിതമായ ഐടി ആപ്ലിക്കേഷൻ ഉപയോഗിച്ചാണ് കേസുകളുടെ വാദം കേൾക്കുക. ഈ മാസം ഒൻപതിന് നടന്ന സെൻട്രൽ ബോർഡ് ഓഫ് ട്രസ്റ്റീസ് 227 മത് യോഗത്തിലാണ് കേന്ദ്ര തൊഴിൽ വകുപ്പ് സഹമന്ത്രി ശ്രീ സന്തോഷ് കുമാർ ഗാങ്വർ പുതിയ സംവിധാനം ഓൺലൈനായി ഉദ്ഘാടനം ചെയ്തത്.
എംപ്ലോയീസ് പ്രൊവിഡന്റ് ഫണ്ടസ് ആൻഡ് മിസല്ലെനിയസ് പ്രൊവിഷൻസ് ആക്ട് 1952 ന് കീഴിലെ സെക്ഷൻ 7A, 14B എന്നിവ പ്രകാരം ഇ പി എഫ് ഓയുടെ കീഴിലുള്ള സ്ഥാപനങ്ങൾക്കും വരിക്കാർക്കും കേസുകളുടെ വാദം താങ്ങാനാവുന്ന ചെലവിൽ ഓൺലൈൻ വഴി നടത്താം.
ഇതിനായി ഇ-കോടതി നടപടികൾ ഇ പി എഫ് ഓയുടെ ഇ-പ്രൊസീഡിംഗ്സ്പോർട്ടൽ https://eproceedings.epfindia.gov.in ലുമായി ബന്ധിപ്പിച്ചിരിക്കുന്നു. ഇ-നോട്ടീസുകൾ നൽകുക, നടപടിയുടെ യഥാസമയം റെക്കോർഡിങ്, ഉത്തരവുകളുടെ കൈമാറ്റം എന്നിവ ഇതിലൂടെ ലഭ്യമാകും. കേസ് സംബന്ധിച്ച് ദൈനംദിന/അന്തിമ ഉത്തരവുകൾ എല്ലാ കക്ഷികൾക്കും പോർട്ടലിലൂടെ ലഭ്യമാകും.
(
ഉപരാഷ്ട്രപതിയുടെ കാര്യാലയം
ബുദ്ധ പൂർണിമയുടെ തലേന്ന് ഉപരാഷ്ട്രപതി ജനങ്ങൾക്ക് ആശംസകൾ നേർന്നു.
(ന്യൂ ഡൽഹി, മെയ് 25 ,2021
ഉപരാഷ്ട്രപതി ശ്രീ എം. വെങ്കയ്യ നായിഡു ബുദ്ധ പൂർണിമയുടെ തലേദിവസം രാഷ്ട്രത്തിന് ആശംസകൾ നേർന്നു. ധാർമ്മിക മൂല്യങ്ങളെയും സന്തുഷ്ടിയേയും അടിസ്ഥാനമാക്കിയുള്ള ഒരു ജീവിതം നയിക്കുന്നതിന് ബുദ്ധ ഭഗവാൻ നൽകിയ സമാധാനത്തിന്റെയും സാഹോദര്യത്തിന്റെയും അനുകമ്പയുടെയും ശാശ്വത സന്ദേശം ലോകമെമ്പാടുമുള്ള മനുഷ്യരാശിയെ പ്രചോദിപ്പിക്കുന്നത് തുടരുകയാണെന്ന് അദ്ദേഹം തന്റെ ആശംസാ സന്ദേശത്തിൽ പറഞ്ഞു. ശുചിത്വവും ,കോവിഡ് ആരോഗ്യ പ്രോട്ടോക്കോളും പാലിച്ചു കൊണ്ട് ഈ ആഘോഷങ്ങൾ എല്ലാം സ്വന്തം വീടുകളിൽ തന്നെ നടത്താൻ അദ്ദേഹം സഹ പൗരന്മാരോട് അഭ്യർത്ഥിച്ചു. ബുദ്ധൻ കാണിച്ചു തന്ന അനുകമ്പയുടെയും സഹിഷ്ണുതയുടെയും പാതയിൽ നാം സ്വയം സമർപ്പികേണ്ടതുണ്ടെന്ന് അദ്ദേഹം കൂട്ടിച്ചേർത്തു.
IE
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 174.64 കോടി പിന്നിട്ടു
(ന്യൂ ഡൽഹി, ഫെബ്രുവരി 18 , 2022
കഴിഞ്ഞ 24 മണിക്കൂറിൽ 37.86 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം174.64 കോടി  കടന്നു.1,97,37,397 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 66,254 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,19,77,238. ആയി. ദേശീയ രോഗമുക്തി നിരക്ക് 98.12%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 25,920 പേർക്കാണ്. നിലവിൽ രാജ്യത്ത് ചികിത്സയിലുള്ളത് 2,92,092 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.68% ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 12,54,893 പരിശോധനകൾ നടത്തി. ആകെ 75.68 കോടിയിൽ അധികം  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.76 ശതമാനമാണ്. പ്രതിദിന രോഗസ്ഥിരീകരണ നിരക്ക് 2.07 ശതമാനമാണ്.
പ്രധാനമന്ത്രിയുടെ ഓഫീസ്
സ്വയം തൊഴിലിനായുള്ള സ്ത്രീകളുടെ ശ്രമങ്ങൾക്ക് പ്രധാനമന്ത്രിയുടെ പ്രശംസ
സ്വയം തൊഴിലിനായുള്ള സ്ത്രീകളുടെ ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
മുംബൈ, ചുനഭട്ടി, സോമയ്യ മൈദാനിൽ ബിഎംസി പദ്ധതിയുടെ കീഴിൽ സ്വയം തൊഴിലിനായി തയ്യൽ മെഷീൻ, ചക്കി, മസാല മെഷീൻ തുടങ്ങി വിവിധ ഉപകരണങ്ങളും മെഷീനുകളും വിതരണം ചെയ്തതതിലൂടെ മുംബൈയിൽ നിന്നുള്ള 2,700 സ്ത്രീകളെ ശാക്തീകരിച്ചതായി മഹാരാഷ്ട്ര ഉപമുഖ്യമന്ത്രി ശ്രീ ദേവേന്ദ്ര ഫഡ്നാവിസ് ട്വീറ്റിൽ അറിയിച്ചു.
ഉപമുഖ്യമന്ത്രിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"സ്ത്രീ ശാക്തീകരണം പോഷിപ്പിക്കുന്നതിനുള്ള പ്രോത്സാഹനാര്ഹമായ ശ്രമം."
പ്രധാനമന്ത്രിയുടെ ഓഫീസ്
നിക്ഷേപം വർദ്ധിപ്പിക്കുന്നതിനും ബിസിനസ്സ് സുഗമമാക്കൽ മെച്ചപ്പെടുത്തുന്നതിനുമുള്ള ഉത്തർപ്രദേശിന്റെ ശ്രമങ്ങളെ പ്രധാനമന്ത്രി പ്രശംസിച്ചു
കഴിഞ്ഞ നാല് വർഷത്തിനിടയിൽ നിക്ഷേപം വർദ്ധിപ്പിക്കാനും ബിസിനസ്സ് നടത്തിപ്പ് സുഗമമാക്കാനുള്ള സൗകര്യങ്ങൾ മെച്ചപ്പെടുത്താനുമുള്ള ഉത്തർപ്രദേശിന്റെ ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
ഉത്തർപ്രദേശ് മുഖ്യമന്ത്രിയുടെ ഓഫീസിന്റെ ഒരു ട്വീറ്റിനുള്ള കമെൻറ്റിൽ , ഗ്രാമീണ മേഖലകളും ചെറിയ പട്ടണങ്ങളും ഈ നേട്ടങ്ങൾക്ക് സാക്ഷ്യം വഹിക്കുന്നുണ്ടെന്ന വസ്തുത പ്രധാനമന്ത്രി അടിവരയിട്ടു.
പ്രധാനമന്ത്രിയുടെ ഓഫീസ്
അതിർത്തി ഗ്രാമങ്ങൾക്കായി ഗവണ്മെന്റ് വൈബ്രന്റ് വില്ലേജ് പരിപാടി ആരംഭിച്ചതായി ന്യൂഡൽഹിയിലെ ചരിത്രപ്രസിദ്ധമായചുവപ്പു കോട്ടയുടെ കൊത്തളത്തിൽ നിന്ന് 77-ാം സ്വാതന്ത്ര്യദിനത്തിൽ രാജ്യത്തെ അഭിസംബോധന ചെയ്ത് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
നേരത്തെ, അതിർത്തി ഗ്രാമങ്ങളെ രാജ്യത്തിന്റെ അവസാന ഗ്രാമങ്ങളായി കണക്കാക്കപ്പെട്ടിരുന്നു, എന്നാൽ ആ ധാരണ മാറിയിരിക്കുന്നു, ഇപ്പോൾ ഈ ഗ്രാമങ്ങൾ അവസാന ഗ്രാമങ്ങളല്ല, അതിർത്തിയിലെ ആദ്യത്തെ ഗ്രാമങ്ങളായി കണക്കാക്കപ്പെടുന്നു.
അതിർത്തി ഗ്രാമങ്ങളിലെ 600 ഓളം പ്രധാൻമാരെ സ്വാതന്ത്ര്യ ദിനാഘോഷങ്ങൾക്ക് സാക്ഷ്യം വഹിക്കാൻ പ്രത്യേക അതിഥികളായി ക്ഷണിച്ചു, ഈ വിശിഷ്ടാതിഥികൾ പുതിയ നിശ്ചയദാർഢ്യത്തോടെയും കരുത്തോടെയും ഇതാദ്യമായി എത്തി.
അതിർത്തി ഗ്രാമങ്ങൾക്കായി സർക്കാർ വൈബ്രന്റ് വില്ലേജ് പരിപാടി ആരംഭിച്ചതായി ന്യൂഡൽഹിയിലെ ചരിത്രപ്രസിദ്ധമായ ചെങ്കോട്ടയുടെ കൊത്തളത്തിൽ നിന്ന് 77-ാം സ്വാതന്ത്ര്യദിനത്തിൽ രാജ്യത്തെ അഭിസംബോധന ചെയ്ത് പ്രധാനമന്ത്രി ശ്രീ നരേന്ദ്ര മോദി പറഞ്ഞു. നേരത്തെ ഈ ഗ്രാമങ്ങളെ രാജ്യത്തെ അവസാന ഗ്രാമങ്ങളായി കണക്കാക്കിയിരുന്നെങ്കിലും ആ ധാരണ മാറിയെന്നും അദ്ദേഹം പറഞ്ഞു. ഈ ഗ്രാമങ്ങൾ അവസാന ഗ്രാമങ്ങളല്ലെന്നും അതിർത്തിയിലെ ആദ്യ ഗ്രാമങ്ങളാണെന്നും അദ്ദേഹം പറഞ്ഞു. സൂര്യൻ കിഴക്ക് ഉദിക്കുമ്പോൾ സൂര്യന്റെ ആദ്യ കിരണം അതിർത്തി ഗ്രാമത്തെ സ്പർശിക്കുന്നുണ്ടെന്നും സൂര്യൻ അസ്തമിക്കുമ്പോൾ ഈ ഭാഗത്തുള്ള ഗ്രാമത്തിന് അതിന്റെ അവസാന കിരണത്തിന്റെ പ്രയോജനം ലഭിക്കുമെന്നും അദ്ദേഹം പറഞ്ഞു.
അതിർത്തി ഗ്രാമങ്ങളിലെ 600 ഓളം പ്രധാൻമാരെ സ്വാതന്ത്ര്യ ദിനാഘോഷത്തിന് പ്രത്യേക അതിഥികളായി ക്ഷണിച്ചതിൽ പ്രധാനമന്ത്രി സന്തോഷം പ്രകടിപ്പിച്ചു. പുതിയ നിശ്ചയദാർഢ്യത്തോടെയും കരുത്തോടെയും ആദ്യമായാണ് ഈ വിശിഷ്ടാതിഥികൾ ഇത്രയും ദൂരം താണ്ടി എത്തിയതെന്നും അദ്ദേഹം പറഞ്ഞു.
ND
(
പരിസ്ഥിതി, വനം മന്ത്രാലയം
കാലാവസ്ഥാ വ്യതിയാനം നേരിടുന്നതിനായുള്ള ദേശീയ അഡാപ്റ്റേഷൻ ഫണ്ട് 
ന്യൂ ഡൽഹി, ഫെബ്രുവരി 03, 2022
കാലാവസ്ഥാ വ്യതിയാനത്തിന്റെ പ്രതികൂല പ്രത്യാഘാതങ്ങൾക്ക് വിധേയമാകാൻ സാധ്യതയുള്ള സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും, അവ പ്രതിരോധിക്കുന്നതിനുള്ള പ്രവർത്തനങ്ങളെ പിന്തുണയ്ക്കുന്നതിനാണ് കാലാവസ്ഥാ വ്യതിയാനത്തിനായുള്ള നാഷണൽ അഡാപ്റ്റേഷൻ ഫണ്ട്  സ്ഥാപിച്ചത്. ഇത് പ്രൊജക്റ്റ് മോഡിലാണ് നടപ്പിലാക്കുന്നത്. ഇതുവരെ 27 സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലുമായി 30 പദ്ധതികൾ അനുവദിച്ചിട്ടുണ്ട്.
കേരളം, തമിഴ്നാട്, ആന്ധ്രാപ്രദേശ് എന്നീ സംസ്ഥാനങ്ങളിൽ നടപ്പാക്കിയ എൻ എ എഫ് സി സി പദ്ധതികളിൽ തീരപ്രദേശങ്ങളുമായി ബന്ധപ്പെട്ട പ്രവർത്തനങ്ങൾ ഉൾപ്പെടുന്നു. വടക്കൻ കേരളത്തിലെ തീരദേശ തണ്ണീർത്തടങ്ങളിൽ കൈപ്പാട് സംയോജിത കൃഷി സമ്പ്രദായം പ്രോത്സാഹിപ്പിക്കുന്നതും പദ്ധതികളിൽ ഉൾപ്പെടുന്നു.
ഇന്ന് രാജ്യ സഭയിൽ പരിസ്ഥിതി, വനം, കാലാവസ്ഥാ വ്യതിയാന സഹമന്ത്രി ശ്രീ അശ്വിനി കുമാർ ചൗബെയാണ് ഈ വിവരം അറിയിച്ചത്.
RRTN/SKY
വിദ്യാഭ്യാസ മന്ത്രാലയം
പ്രധാനമന്ത്രിയുടെ സമ്പര്ക്ക പരിപാടിയുടെമൂന്നാം പതിപ്പിന് സ്കൂള്വിദ്യാര്ത്ഥികള്ക്ക് 'ഹ്രസ്വ ഉപന്യാസം' മത്സരം
പ്രധാനമന്ത്രിയുടെ സമ്പര്ക്കപരിപാടിയുടെമൂന്നാം പതിപ്പില്അടുത്ത മാസം നടത്താന് ഉദ്ദേശിക്കുന്ന 'പരിക്ഷ പെ ചര്ച്ച 2020' ക്കായിmygov.inന്റെസഹകരണത്തോടെ മാനവ വിഭവശേഷി മന്ത്രാലയം 9 മുതല് 12 വരെ ക്ലാസുകളിലെവിദ്യാര്ത്ഥികള്ക്കായി ഉപന്യാസമത്സരം സംഘടിപ്പിക്കുന്നു. സ്കൂള്വിദ്യാര്ത്ഥികള്ക്ക് എന്ട്രികള്ഓണ്ലൈനായിഅയയ്ക്കാം. മുന്വര്ഷങ്ങളിലേതുപോലെ, പരിപാടിയില് പങ്കെടുക്കാന് വിദ്യാര്ത്ഥികള്ക്ക്അവരുടെചോദ്യങ്ങളും ഓണ്ലൈനായിഅയയ്ക്കാം. രണ്ട് മത്സരങ്ങളിലേയുംഏറ്റവുംമികച്ച എന്ട്രികള് ലഭിക്കുന്ന വിദ്യാര്ത്ഥികള്ക്ക് ഡല്ഹിയില് നടക്കുന്ന പരിപാടിയില് പങ്കെടുക്കാം.
സ്കൂള്വിദ്യാര്ത്ഥികളുമായുള്ള പ്രധാനമന്ത്രിയുടെസമ്പര്ക്ക പരിപാടിയുടെമൂന്നാം പതിപ്പ് ''പരിക്ഷ പെ ചാര്ച്ച 2020'' 2020 ജനുവരിമൂന്നാംവാരത്തില് ന്യൂഡല്ഹിയിലെതാക്കത്തോറസ്റ്റേഡിയത്തില് നടത്താനാണ്ഉദ്ദേശിക്കുന്നത്.
ഓണ്ലൈന് മത്സരങ്ങള്ക്കായി, താഴെപ്പറയുന്ന പ്രമേയങ്ങളില്, www.mygov.inവെബ്സൈറ്റ്വഴി പങ്കെടുക്കാം:
1. കൃതജ്ഞതവളരെവലുതാണ്
ഒരുവിദ്യാര്ത്ഥിതന്റെ / അവളുടെഅക്കാദമിക്യാത്രയില്ഒരു പ്രധാന പങ്ക് വഹിച്ചുവെന്ന്കരുതുന്ന ആളുകളെക്കുറിച്ചുള്ളഒരു ഹ്രസ്വരചന, അവന് / അവള്അവരോട് നന്ദിയുള്ളവരായിരിക്കുന്നത്എന്തുകൊണ്ടാണെന്ന് പരാമര്ശിക്കുന്നു.
2. നിങ്ങളുടെ ഭാവി നിങ്ങളുടെഅഭിലാഷങ്ങളെആശ്രയിച്ചിരിക്കുന്നു
വിദ്യാര്ത്ഥികളുടെ ലക്ഷ്യങ്ങളുംകരിയര്അഭിലാഷങ്ങളുംരൂപപ്പെടുത്തുന്നത് സംബന്ധിച്ച ഒരു ഹ്രസ്വരചന.
3. പരീക്ഷകള് പരിശോധിക്കുന്നു
നിലവിലുള്ള പരീക്ഷാ സമ്പ്രദായത്തെക്കുറിച്ചുള്ളവിദ്യാര്ത്ഥികളുടെഅഭിപ്രായവും അനുയോജ്യമായ പരീക്ഷാ സമ്പ്രദായത്തെക്കുറിച്ചുള്ള നിര്ദ്ദേശങ്ങളും.
4. ഞങ്ങളുടെകടമകള്, നിങ്ങള് ഏറ്റെടുക്കുക
പൗരന്മാരുടെകടമകളെക്കുറിച്ചുംകൂടുതല്കടമയുള്ള പൗരന്മാരാകാന് എല്ലാവരേയും എങ്ങനെ പ്രചോദിപ്പിക്കാമെന്നുംഎഴുതുക.
5. സന്തുലനം പ്രയോജനകരമാണ്
പഠനത്തിന് പുറമെവിദ്യാര്ത്ഥികളുടെസന്തുലിത പ്രവര്ത്തനങ്ങളെക്കുറിച്ച്എഴുതുക.
തിരഞ്ഞെടുക്കപ്പെട്ട വിജയികള്ക്ക് പരിക്ഷ പെ ചര്ച്ച 2020 ല് പങ്കെടുക്കാനും പ്രധാനമന്ത്രി ശ്രീ. നരേന്ദ്ര മോദിയുമായിസംവദിക്കാനുംഅവസരമുണ്ട്. പരിക്ഷ പെ ചര്ച്ച 2020 ല്രാജ്യത്തെമ്പാടും നിന്ന്2000 വിദ്യാര്ത്ഥികളുംരക്ഷിതാക്കളും അധ്യാപകരും പങ്കെടുക്കും.
Https://innovate.mygov.in/ppc-2020/ എന്ന ലിങ്ക് ക്ലിക്കുചെയ്ത് പരിക്ഷ പെ ചര്ച്ച 2020 ല് പങ്കെടുക്കാം
GK MRD- 693
(Visitor Counter : 88
പ്രധാനമന്ത്രിയുടെ ഓഫീസ്
25 മീറ്റർ പിസ്റ്റൾ വനിതാ ഷൂട്ടിങ്ങിൽ വെള്ളി മെഡൽ നേടിയ ഇഷാ സിംഗിനെ പ്രധാനമന്ത്രി അഭിനന്ദിച്ചു
ഏഷ്യൻ ഗെയിംസിൽ 25 മീറ്റർ പിസ്റ്റൾ വനിതാ ഷൂട്ടിംഗിൽ വെള്ളി മെഡൽ നേടിയ ഇഷാ സിംഗിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു;
ഇഷാ സിംഗിന്റെ ഒരു ഗംഭീര വെള്ളി!
വനിതകളുടെ 25 മീറ്റർ പിസ്റ്റൾ ഷൂട്ടിങ്ങിൽ വെള്ളി മെഡൽ നേടിയ ഇഷാ സിംഗിന്റെ പ്രകടനത്തിൽ അഭിമാനിക്കുന്നു. അവരുടെ അസാമാന്യമായ കഴിവും കഠിനാധ്വാനവും അർപ്പണബോധവും നമ്മെ അഭിമാനം കൊള്ളിച്ചു.
അവരുടെ ഭാവി പ്രവർത്തനങ്ങൾക്ക് ആശംസകൾ
--NS--
(
പെട്രോളിയം, പ്രകൃതി വാതക മന്ത്രാലയം
പൈപ്പ്ലൈന് പദ്ധതികള്ക്ക് ആത്മനിര്ഭര് ഭാരത് ആധാരശിലയാക്കണമെന്ന് ശ്രീ ധര്മ്മേന്ദ്ര പ്രധാന്
എണ്ണ, വാതക കമ്പനികള് 8000 കോടി രൂപ ചെലവില് നടപ്പാക്കുന്ന, നിര്മ്മാണത്തിന്റെ വിവിധ ഘട്ടങ്ങളിലുള്ള പൈപ്പ്ലൈന് പദ്ധതികള് കേന്ദ്ര പെട്രോളിയം പ്രകൃതി വാതക മന്ത്രി ശ്രീ ധര്മ്മേന്ദ്ര പ്രധാന് അവലോകനം ചെയ്തു. ഈ പദ്ധതികള് പൂര്ണ്ണമായും സ്വദേശീവത്ക്കരിക്കണമെന്ന് അദ്ദേഹം പറഞ്ഞു.
2020 സെപ്റ്റംബറോടെ ഒരു ലക്ഷം മെട്രിക് ടണ് ഉരുക്ക് സംഭരിക്കുന്നതിന് 1000 കോടിയിലേറെ രൂപയുടെ ലൈന് പൈപ് ടെന്ഡറുകള് വിളിക്കുന്ന പ്രക്രിയയിലാണ് ഗെയില്. 800 കിലോമീറ്റര് ദൂരത്തിലേക്കുള്ള ഈ പൈപ്പ് ലൈനായി ആഭ്യന്തര വിതരണക്കാരില് നിന്നാണ് ലേലം വിളിക്കുന്നത്. മേയ്ക്ക് ഇന് ഇന്ത്യ പദ്ധതികള്ക്ക് പ്രോത്സാഹനം നല്കുന്നതിനായി ഈ സാമ്പത്തിക വര്ഷത്തിന്റെ അവസാനത്തോടെ ഈ സംഭരണം ഇരട്ടിയാക്കും.
ഇന്ത്യന് ഓയില് 6025 കോടി രൂപ ചെലവില് ദക്ഷിണേന്ത്യയില് 1450 കിലോമീറ്റര് പ്രകൃതിവാതക പൈപ്പ്ലൈന് പദ്ധതി നടപ്പാക്കുന്നുണ്ട്. ആത്മനിര്ഭര് ഭാരത് അഭിയാന്റെ ചുവട് പിടിച്ച് 2060 കോടി രൂപ ചെലവില് 1.65 ലക്ഷം മെട്രിക് ടണ് ഉരുക്ക് പൈപ്പുകള് ഇന്ത്യയില് നിര്മ്മിക്കുന്നതിനുള്ള ശേഷി ഈ പദ്ധതിക്കുണ്ട്.
(
പ്രധാനമന്ത്രിയുടെ ഓഫീസ്
രാജ്കോട്ടില് ആശുപത്രിയിലെ തീപിടുത്തത്തില് ജീവഹാനി സംഭവിച്ചതിൽ പ്രധാനമന്ത്രി ദുഃഖം രേഖപ്പെടുത്തി
രാജ്കോട്ടിലെ ആശുപത്രിയിലെ തീപിടുത്തം മൂലം ജീവഹാനി നേരിട്ടതില് പ്രധാനമന്ത്രി അഗാധമായ ദുഃഖം രേഖപ്പെടുത്തി.
''രാജ്കോട്ടിലെ ആശുപത്രിയിലുണ്ടായ തീപിടുത്തത്തില് ജീവഹാനികളുണ്ടായത് അതിയായി വേദനിപ്പിച്ചു. ദൗര്ഭാഗ്യകരമായ ഈ ദുരന്തത്തില് തങ്ങളുടെ പ്രിയപ്പെട്ടവരെ നഷ്ടപ്പെട്ടവര്ക്കൊപ്പമാണ് എന്റെ ചിന്തകള്. പരിക്കുപറ്റിയവര് വേഗം സുഖംപ്രാപിക്കാനായി പ്രാര്ത്ഥിക്കുന്നു. ബാധിച്ചവര്ക്കെല്ലാം കഴിയുന്നത്ര സഹായം ഭരണസംവിധാനം ഉറപ്പാക്കുന്നുണ്ട്'' ഒരു ട്വീറ്റില് പ്രധാനമന്ത്രി പറഞ്ഞു.